TOP โบรกฯแนะซื้อเป้า 75 บ. รับอานิสงส์น้ำมันพุ่งเหนือ 80 เหรียญ-ลุ้นกำไรปี 64 ฟื้นตัวแรง
TOP โบรกฯแนะซื้อเป้า 75 บ. รับอานิสงส์น้ำมันพุ่งเหนือ 80 เหรียญ-ลุ้นกำไรปี 64 ฟื้นตัวแรงแตะ 1.33 หมื่นลบ.
TOP โบรกฯแนะซื้อเป้า 75 บ. รับอานิสงส์น้ำมันพุ่งเหนือ 80 เหรียญ-ลุ้นกำไรปี 64 ฟื้นตัวแรงแตะ 1.33 หมื่นลบ.
11 ม.ค. 2565

บล.โนมูระ พัฒนสิน ระบุในบทวิเคราะห์วันนี้ (7 ม.ค.2565) บริษัท ไทยออยล์ จำกัด (มหาชน) หรือ TOP แนะนำ “ซื้อ” ราคาเป้าหมาย 75.00 บาท คาดกำไรไตรมาส 4/2564 ที่ 1,550 ล้านบาท (โต 18% เทียบช่วงเดียวกันของปีก่อน, ลดลง 42%เทียบไตรมาสก่อนหน้า) โดย core operation (ไม่รวม stock gain/loss) ไตรมาส 4/2564  ฟื้นได้ เทียบไตรมาสก่อนหน้า หลักๆ ได้ค่าการกลั่นที่คาดเพิ่มมาที่ 2.4 $/bbl (โต 100% เทียบช่วงเดียวกันของปีก่อน, โต 50% เทียบไตรมาสก่อนหน้า) ตามการฟื้นตัวการใช้น้ำมันในประเทศและทั่วโลก หนุน spread Jet/GO/LSFO กลบอัตรากำไรที่ลดลงของอะโรเมติกส์และ Lube และ u-rate ฟื้น กลับมาที่ 100-110% โดยคาดกำไรปี 2564 ฟื้นตัวแรงที่ 13,344 ลบ. และปี 2565 ที่ 12,842 ลบ.
โดย Valuation: ซื้อขาย P/BV22F ที่ 0.8 เท่า โดยแม้ระยะสั้นมี overhang จากราคาเพิ่มทุนที่ยังไม่ประกาศ แต่ผู้รับความเสี่ยงได้สามารถสะสมหุ้นเพื่อการเติบโตระยะยาว (เบื้องต้นประเมิน price dilution ไม่เกิน -5%) ขณะที่ราคาน้ำมันดิบปรับตัวขึ้นต่อเนื่อง วานนี้ปิดที่ระดับ 82 เหรียญ เด่นสุดในกลุ่มโรงกลั่นจากได้ประโยชน์จากการฟื้นตัวของ Gasoline และ Jet มากที่สุด โดยสัปดาห์ล่าสุด ค่าการกลั่น +2% เทียบสัปดาห์ก่อนและมีแรงหนุนของธุรกิจปิโตรเคมี